ခရိုအေးသျားခမ်းထီ

ခရိုအေးသျားခမ်းထီ (အိန်းကလေတ်: Croatia) တရာꩻဝင်ႏအမိဉ်ꩻနဝ်ꩻ အဝ်ႏဟဲ့ꩻဖန်ခါꩻ ခရိုအေးသျား ခမ်းနမ်းဗွေႏခမ်းထီ နုဲင်းနဝ်ꩻတဲင် အဝ်ႏဒျာႏ ဥရောပ အခဝ်ကွဉ်ႏနဝ်ကို အေဒွီအဲတိစ်ပင်ႏလယ်ႏ(Adriatic Sea) ဖင်ႏလောင်းသွူ။ ခမ်းထီအကူအဝ်ႏရောင်ꩻလွေꩻဒျာႏတောမ်ႏ ဖဲ့ꩻကွဉ်ႏဖဲ့ꩻနဝ်ꩻ သားဗီးယားခမ်းထီ၊ ဖဲ့ꩻတွို့ꩻထင်ꩻနဝ်ꩻ သလိုဗီးနီးယားခမ်းထီ၊ ဖဲ့ꩻကွဉ်ႏထင်ꩻနဝ်ꩻ ဟန်ဂေရီခမ်းထီ၊ ဖဲ့ꩻကွဉ်ႏနဝ်ဖဲ့ꩻနဝ်ꩻ ဗော့သနီးယားတွမ်ႏ ဟာသီဂိုဗီးနားခမ်းထီ၊ မွန်တီနေဂရိုးခမ်းထီ ဖုံႏနဝ်ꩻသွူ။ တောမ်ႏအီတလီခမ်းထီနဝ်ꩻ အကူအဝ်ႏခါႏတောမ်ႏပင်ႏလယ်ႏ လဲဉ်းလွေꩻဖဲ့ꩻတွို့ꩻဖဲ့ꩻနဝ်ꩻသွူ။ ခမ်းထီဟံႏနယ်ႏဧရိယာႏနဝ်ꩻ အဝ်ႏစတုရန်းမဲင်ႏ ၂၁,၈၅၁ မဲင်ႏ (၅၆,၅၉၄ စတုရန်းကီလိုမီတာ) သွူ။ ၂၀၂၃ ဗာႏ စာႏရင်ꩻအလꩻ ခမ်းကိုနဝ်ꩻ လိုꩻဖြာꩻအဝ်ႏ (၃.၉)သန်းရပ်တဲင် နဝ်ꩻအကို (၈၇ %)ရပ်နဝ်ꩻ ကိုꩻကွဲႏယွုမ်းအံႏ ခရိယာန်ႏဘာႏသာႏ နဝ်ꩻသွူ။ ခမ်းကိုလိုꩻဖြာꩻခြွဉ်း တထာႏဝလွိုနဝ်ꩻ ထွာဒျာႏ ခရိုအေးသျားလိုꩻမျိုꩻ သွူ။ ခရိုအေးသျား ခမ်းထီဝေင်ꩻတန်တောမ်ႏ အတန်သွတ်ꩻဝေင်ꩻနဝ်ꩻ ထွာဒျာႏ ဝေင်ꩻသာကရဲစ် သွူ။ အာႏကွိုꩻ